text: Allar kommunur skulu innan 1. januar 2011 leggja eina spillivatnsætlan til Umhvørvisstovuna til góðkenningar
text: #000000
text: Í nýggju spillivatnskunngerðini er 1. januar 2015 sett sum tíðarfreistin fyri, at allar spillivatnskipanir skulu vera komnar í rættlag. Hetta merkir, at allar kommunur mugu nú raðfesta spillivatnsøkið høgt soleiðis at ásetingarnar í kunngerðini verða loknar innan 1. januar 2015. Nakrar av ásetingunum eru m.a. at spillivatn ikki longur má leiðast út í løkir, áir, veitir, vøtn, fjøru o.tíl., men skal ístaðin leiðast í afturlatnum skipanum út í rúman sjógv, har vatnsskiftið er so stórt, at útleiðingin ikki dálkar ella hevur ampa við sær.
text: #000001
text: Spillivatnsætlan latast Umhvørvisstovuni til góðkenningar innan 1. Januar 2011 Fyri at tryggja, at allar spillivatnskipanir, útleiðingar o.a. eru sambært ásetingunum í kunngerðini, skulu allar kommunur innan 1. januar 2011 senda eina spillivatnsætlan til Umhvørvisstovuna til góðkenningar. Spillivatnsætlanin er rættiliga umfatandi við tekniskum, fyristitingarligum og umhvørvisligum innihaldi. Tí hevur Umhvørvisstovan sent øllum kommunum eitt skriv, har víst verður á, at tað er av stórum týdningi at kommunur, sum enn ikki eru farnar undir at gera eina spillivatnsætlan, seta hetta arbeiði í gongd sum skjótast, so ætlanin kann sendast Umhvørvisstovuni innan 1. januar 2011.
text: #000002
text: Krøv og vegleiðing til gerð av spillivatnsætlan
text: #000003
text: Í kunngerðini stendur hvørji krøv eru til spillivatnsskipanir, útleiðingar o.a., og hvørjar upplýsingar spillivatnsætlanin skal innihalda. Kunngerðin sæst her
text: #000004
text: Saman við spillivatnsætlanini skulu kommunurnar eisini lata inn korttilfar, ið á ein greiðan hátt vísir allar viðkomandi upplýsingar um verandi og ætlaðar spillivatnsskipanir. Korttilfarið skal vera sambært vegleiðingini hjá Umhvørvisstovuni og talgilt. Vegleiðing til gerð av korttilfari sæst her
text: #000005
text: Hvussu spillivatnsætlanin verður skipað er upp til tí einstaku kommununa, men skal hon innihalda allar upplýsingarnar, ið eru nevndar í § 6 í kunngerðini, og skal hon lúka krøvini í §§ 8-13 um spillivatnsskipanir, útleiðingar o.a. Dømi um hvussu ein spillivatnsætlan kann skipast
text: #000006
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000010